cyanic-selkie/wikianc huggingface dataset:
Սուխայա Ռելնյա (Ժիլայա Ռելնյայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Պավիա (գավառ)
Պավիա (Provincia di Pavia), գավառ Իտալիայի Խորհրդարանական Հանրապետության Լոմբարդիայի երկրամասում` Իտալիայի հյուսիսային հատվածում  ։
Գավառի խոշորագույն բնակավայրը և մայրաքաղաքը համարվում է Պավիա քաղաքը, որը համարվում է նաև ինքնավար համայնք։ Գավառապետը համարվում է ազգությամբ իտալացի քաղաքական գործիչ Դանիելե Բոսոնեն ։
Ըստ 2015 թվականի հունվարի 1-ին Իտալիայի կենտրոնական բյուրոյի մարդահամարի տվյալների, գավառի բնակչությունը կազմում է 548,722 մարդ։ Բնակչության հիմնական մասը իտալիկներն են, որոնք խոսում են իտալերենով և դավանում քրիստոնեության կաթոլիկ ճյուղը։
Պատմություն
Պավիա քաղաքի տեղաբնիկները համարվում են Հյուսիսային Իտալիայում ապրող գաուլիշներ կոչվող նստակյաց ցեղերը, որոնք այստեղ ստեղծել էին իրենց ցեղային միությունը։ 220 թվականին Պավիան նվաճվել է հռոմեացիների կողմից։
Այս քաղաքը հռոմեական տիրապետության ժամանակահատվածում անվանվել է «Տիկինիում»։ 451 թվականին հավաքելով իրեն ենթակա ցեղերից մեծ զորք՝ հոների խաքան Աթթիլան անցնում է Հռենոսը և ներխուժում Գալլիա։ Սակայն հռոմեացի զորավար Աեցիոսը վեստգոթերի աջակցությամբ ստիպում է Աթթիլային նահանջել ։
Դրանից հետո, 452 թվականի գարնանը հավաքելով նոր զորք Աթթիլան ներխուժում է Իտալիա՝ գրավելով ու թալանելով մի շարք իտալական բնակավայրեր, այդ թվում և Պավիան ։
Դրանից հետո քաղաքը համապատասխանաբար պատկանում է Իսպանիային, Ֆրանսիային, Ավստրիային և Իտալիայի վերամիավորումից հետո միայն նոր Իտալիային։ 1361 թվականին Պավիայում հիմնադրվում է համալսարան ։
Ծանոթագրություններ
Կատեգորիա:Իտալիայի գավառներ
Ռիտանա
Ռիտանա (Rittana), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 137 մարդ (2008 թվականի տվյալներով)։ Բնակչության խտությունը՝ 12 մարդ/կմ²։ Տարածքը՝ 11 կմ²։ Փոստային ինդեքս՝ 12010։ Հեռախոսային կոդ՝ 0171։
Միխայիլ Ռեմիզով
Կենսագրություն
1973 թվականին ավարտել է Մոսկվայի գեղարվեստական թատրոնի արվեստի դպրոցը), բայց մինչ դպրոցն ավարտելը նա նկարահանվել «Մեծ ընդմիջում» ֆիլմում։ Եվ դա էլ եղել է նրա առաջին դերը իր ֆիլմագրության մեջ։ Ծառայում էր նաև՝ Ռուսական կենտրոնական բանակի թատրոնի ակադեմիայում, Կրասնոյարսկի պատանի հանդիսատեսի թատրոնի ակադեմիայում, Տոմսկի դրամատիկական թատրոնում, Նոր դրամատիկական թատրոնում։
Ռիտանա
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ
Միխայիլ Ռեմիզով
Կենսագրություն
1996 թվականից Մոսկվայի դրամատիկական թատրոնի դերասանն է։
2015 թվականի սեպտեմբերի 17-ին մահանում է 67 տարեկան հասակում ։
Աղբյուրներ
Կատեգորիա:Ռուս դերասաններ Կատեգորիա:Դերասաններ այբբենական կարգով Կատեգորիա:Դերասաններ ըստ ազգության Կատեգորիա:Դերասաններ ըստ երկրի Կատեգորիա:Ռուսաստանի հեռուստատեսության դերասաններ Կատեգորիա:Վագանկովյան գերեզմանատանը թաղվածներ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:Սրտամկանի ինֆարկտից մահացածներ
Նովոլակսկի շրջան
Նովոլակսկի շրջան (Новолакский район, ЦӀуссалакрал район, Аух кIошт), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1944 թվականին։ Վարչական կենտրոնը՝ Նովոլակսկոե ։
Աշխարհագրություն
Շրջանի տարածքի մակերեսը կազմում է 218,2 կմ²։
Արտաքին հղումներ
Կատեգորիա:Դաղստան Կատեգորիա:Ռուսաստանի շրջաններ ըստ դաշնային սուբյեկտների
Հնդկական թեյի մշակույթ
Հնդկաստանը աշխարհի երկրորդ խոշորագույն թեյ արտադրող երկիրն է Չինաստանից հետո, ներառյալ հայտնի «Ասսամ» և «Դարջիլինգ» թեյերը։ Ըստ նախագծային հանձնաժողովի նախագահի տեղակալ Մոնթեք Սինգհ Ահլուալալի, 2013 թվականին նախատեսվում էր թեյը պաշտոնապես ճանաչել որպես Հնդկաստանի «ազգային խմիչք» ։ Թեյը նույնպես Ասսամի «Պետական խմիչքն» է համարվում ։ Համաձայն «Հնդկաստանի առևտրի և արդյունաբերության պալատի» (ASSOCHAM ) 2011 թվականի դեկտեմբերին հրապարակված զեկույցի, Հնդկաստանը, որպես աշխարհի խոշորագույն սպառող, օգտագործում է թեյի համաշխարհային արտադրության գրեթե 30 տոկոսը։ Չնայած սպառմանը, Հնդկաստանը նաև խոշորագույն արտահանողն է համարվում Չինաստանից հետո ։
Այուրվեդայի փորձը հանգեցրեց բուսական թեյերի օգտագործման երկարատև ավանդույթներին։ Հնդկական ավանդական խոհանոցում վաղուց օգտվում էին բույսերի և համեմունքների բուժական հատկություններից, ինչպիսիք են` հիլը, սև պղպեղը, քաղցրարմատը, դաղձը և այլն, և թեյերը որոնք ավանդաբար պատրաստվում էին բույսերի տերևներից և համեմունքներից, օգտագործվում են դարերեր շարունակ չնչին և լուրջ վնասվածքների դեպքում։ Թեյը նույնպես խառնվում է այս ավանդական խոտաբույսերի հետ։ Չայի համը (Chai), (քաղցր և կաթնային) օգնում է քողարկել որոշ դեղորայքների և հավելումների ավելի ուժեղ և դառը բուրմունքը, մինչդեռ կան ավելի հաճելի բույր ունեցող թեյեր, ինչպիսիք հիլը և կոճապղպեղն են, ևս ունեն առողջարար հատկություններ։ Հնդկաստանում թեյի սպառուման մասին առաջին հստակ փաստաթուղթը եղել է Ռամայանայում (մ.թ.ա. 750-500 թթ.): Հաջորդ հազարամյակներիի ընթացքում հնդկական թեյի փաստաթղթերը կորսվել են պատմության մեջ։ Այլ արձանագրություններ կրկին հայտնաբերվել են մեր թվարկության առաջին դարում, բուդդայական վարդապետներ` Բոդհիդրարմարայի և Գան Լուի պատմություններում, որոնք կապված են թեյի հետ։ Հետազոտությունները ցույց են տալիս, որ թեյը եղել է Հնդկաստանի արևելյան և հյուսիսային հատվածներին հատուկ մշակաբույս, և այն մշակվել ու սպառվել է հազարավոր տարիներով։ Հնդկաստանում թեյի առևտրային արտադրությունը չի սկսվել մինչ Բրիտանական արևելահնդկական ընկերության ժամանումը,որից հետո հողատարածքների մեծ մասը հատկացվեցին թեյի զանգվածային արտադրության համար։ Հնդկաստանը այսօր աշխարհի խոշորագույն թեյ արտադրողներից մեկն է, իսկ թեյի ավելի քան 70% -ը սպառվում է երկրիի ներսում։ Մի շարք հայտնի թեյեր, ինչպիսիք են Ասսամը և Դարջիլինգը, նույնպես աճում են Հնդկաստանում։ Հնդական թեյի արտադրությունը աճեց և այսօր ունի իր սեփական համաշխարհային ապրանքատեսակները, այն դարձել է աշխարհում տեխնոլոգիապես հագեցված թեյի արդյունաբերության ոլորտներից մեկը։ Թեյի արտադրությունը, սերտիֆիկացումը, արտահանումը և Հնդկաստանի թեյի առևտրի բոլոր այլ կողմերը վերահսկվում են «Հնդկաստանի թեյի խորհուդ»-ի կողմից։
Հին Հնդկաստան
Հնդկաստանում թեյի մշակումը մասամբ երկիմաստ ծագում ունի։ Թեև Հին Հնդկաստանում թեյի տարածվածության չափը հայտնի չէ, սակայն հայտնի է, որ թեյի բույսերը վայրի են եղել և դրանք հետագայում մշակվելով մարդկանց կողմից և դարձել են մշակաբույս։ Սակայն թեյի պատմության մեջ չկան փաստացի ապացույցներ, որ թեյ խմել են նաև նախագաղությաին շրջանում։ Կարելի է միայն ենթադրել, որ թեյի տերևները լայնորեն օգտագործվում էին Հին հնդկաստանում, քանի որ հայրենի տարածքի մեծ մասը զբաղեցնում էին դրանք։ Սինգֆո և Խամիտի ցեղերի բնակություն հաստատած շրջաններում, որտեղ էլ աճում էր հայրենի թեյի բույսը,և միայն 12-րդ դարից սկսած սկսեցին սպառել թեյը։ Հնարավոր է, որ թեյը օգտագործվել է, սակայն արդեն այլ անունով։ Ֆրիդրիխ Ռ. Դանավեյի, «Թեյը որպես Սոմա» «Tea As Soma» ակնարկի մեջ պնդում է, որ թեյը, թերևս ավելի հայտնի է որպես «Սոմա» հնդկական դիցաբանության մեջ։ Թեյի բույսը հարազատ է Արևելյան և Հարավային Ասիայի համար, սակայն թեյի ծագումը և պատմությունը ճշգրիտ չէ։ Թեյի ծագման բազմաթիվ առասպելներից մեկն է այն է, որ այն առաջինը հայտնաբերվել է չինական դիցաբանության մեջ, և թեյի օգտագործման առաջին արձանագրությունը ևս պատկանում է Չինաստանին։ Մանրամասների համար տեսեք Չինաստանի թեյի պատմությունը։
Հոլանդական հետազոտություն
Հաջորդ արձանագրությունը եղել է հնդակական թեյի մասին 12-րդ դարից մինչև 1958 թվականը, երբ հոլանդացի ճանապարհորդ Յան Հյուգեն վան Լինչոտենը իր գրքում նշել է, որ «Ասսամ» թեյի բույսի տերևները օգտագործվում են հնդիկների կողմից `որպես բանջարեղեն, ուտում են սխտորով, յուղով, ինչպես նաև խմում են  ։ Նույն տարում, Հնդկաստանում թեյի մասին այլ մեջբերումներ  են եղել արձանագրության մեջ, հոլանդացի այլ հետազոտողների կողմից ։
Վաղ Բրիտանական հետազոտություններ
1877 թվականի Սամուել Բայլդոնի կողմից գրված բրոշյուրում, որ հրատարակվել է Վ. Նորմանի և Կալկաթայի կողմից. Բայլդոնը գրել է «... Կալկաթայի տարբեր առևտրականներ վիճաբանում էին այն առիթով, որ չինական թեյի սերմերը ծաղկում են Ասսամում, երբ տեղացիները տեսնելով նույն թեյը, ասացին. «Մենք ունենք այդ տեսակի վայրի բույսերխ որոնք աճում են մեր ջունգլիներում »։ Փաստաթղթերով հաստատված է, որ Ասսամացի ազնվական, Մանիրամ Դուտտա Բարուան (որը նաև հայտնի է որպես Մանիրամ Դուան) ցույց տվեց բրիտանական հետազոտողներին, որ կան տեղանքներ, որտեղ զբաղվում են թեյի բույսի մշակությամբ և վայրի թեյի բույսերը, որոնք աճում են Ասսամայի ջունգլիներում։
Արևելահնդկական ընկերությունը
1820-ականների սկզբին Բրիտանական արևելահնդկական ընկերությունը Հնդկաստանի Ասսամ քաղաքում սկսեց լայնածավալ թեյի արտադրությունը, որը ավանդականորեն պատկանում էր Սինգֆո ցեղին։ 1826 թվականին Բրիտանական արևելահնդկական ընկերությունը Յանդաբուի պայմանագրով Ադոմի թագավորներից վերցրեց այդ տարածաշրջանը։ 1837 թվականին առաջին Անգլիական թեյի պլանտացիան տնկվեց է Վերին Ասսամում գտնվող Չաբուա քաղաքում, իսկ 1840 թվականին «Ասսամ Թեյ» ընկերությունը տարածաշրջանում սկսեց թեյի առևտրային արտադրությունը, որը կառավարվում էր տեղական բնակիչների անհատույց աշխատեցմամբ։ 1850-ական թվականներից սկսած, թեյի արդյունաբերությունը արագորեն ընդլայնվեց, թեյի տնկարկների հողատարածքները ավելացան։ 20-րդ դարի սկզբին Ասսամը դարձավ աշխարհի առաջատար թեյի արտադրող տարածաշրջանը ։ Չնայած չինական թեյի բույսերի հայտնաբերմանը, Հնդկաստանի թեյ արդյունաբերությունը սկսեց 42,000 սածիլների տնկումը, որոնք Չինաստանից ձեռք բերված 80,000 սերմերի խմբաքանակից էին, դրանցից 2000-ը տնկվեցին Հարավային Հնդկաստանի բլուրներում, իսկ 20,000-ը ` Հյուսիսային Հնդկաստանի Կումաոն և Վերին Ասսամի հյուսիս-արևելյան սահմանի բլուրներում։ Իսկ հետագայում միայն տեղական բույսերը օգտագործվեցին :Ներկայումս արտադրվում է  չինական ծագմամբ Դարջիլինգի թեյը, իսկ տեղական Ասսամ թեյը  արտադրում է  թեյի տարատեսակ մնացուկներ։ Չնայած նրան, որ  տասնմեկերորդ դարում բրիտանացիները սկսեցին թեյի մշակումը, Հնդկաստանը զարկ տվեց դրան, ու այսօր Հնդկաստանը համրավում է աշխարհի առաջատար թեյ արտադրող երկիր, 715 000 տոննա` Չինաստանի 540 000 տոննա ի համեմատ, իր` Ասսամի, Ցեյլոն (Շրի Լանկայի հայտնի կղզուց) և Դարջիլինգ աշխարհահռչակ թեյերով։ Այնուամենայնիվ, քանի որ հնդկացիները օգտագործում են միջինում կես բաժակ օրական մեկ շնչի հաշվով, Հնդկաստանի հսկայական բերքի 70 տոկոսը սպառվում է տեղական մակարդակում։
Ժամանակակից թեյի արտադրությունը Հնդկաստանում
Հնդկաստանը մոտավորապես մեկ դար առաջ համարվում էր թեյի առաջատար արտադրողը, սակայն վերջին շրջանում Չինաստանը առաջ անցավ Հնդկաստանի լավագույն թեյի արտադրողից `հողատարածքների ավելացման շնորհիվ ։ Հնդկական թեյ արտադրող ընկերությունները ձեռք բերեցին համագործակցություններ  մի շարք օտարերկրյա թեյ արտադրող ձեռնարկությունների հետ, ներառյալ բրիտանական  Տայֆու և Տետլի ապրանքանիշերի ։ Հնդկաստանը նաև աշխարհում թեյ խմող խոշորագույն  ազգն է ։ Այնուամենայնիվ Հնդակաստանում մեկ շնչին ընկնող թեյի սպառումը կազմում է 750 գրամ,  հաշվի առնելով ամեն տարվա բնակչության աճը և աղքատության մակարդակը ։ 2011 թվականի  զեկույցում նշվում է նաև, որ   հնդկական բոլոր տնային տնտեսությունների 90 տոկոսը, կանոնավոր թեյ խմողներ են ։ Պատճառներից մեկն էլ այն է, որ թեյը էժան է և մատչելի։ «Իսկ 2009 թվականին  Հնդկաստանում մեկ շնչի հաշվով թեյի սպառումը կազմում էր ընդամենը 0,52 կգ»։
Նողայական շրջան (Դաղստան)
Նոգայսկի շրջան (Ногайский район), մունիցիպալ շրջան Ռուսաստանի Դաշնության Դաղստան հանրապետությունում։
Աշխարհագրություն
Շրջանի տարածքի մակերեսը կազմում է 9000 կմ²։
Կարոլինա Բենեդիկս-Բրյուս
Կարոլինա Բենեդիկս-Բրյուս ( Carolina Benedicks-Bruce, ), շվեդ նկարչուհի և քանդակագործ։
Կենսագրություն
Ծնվել է 1856 թվականին հոկտեմբերի 28-ին Ստոկհոլմում։ Նա Էդվարդ Օտտո Բենեդիկսի և նրա կնոջ՝ Կարոլինա Շառլոտայի դուստրն էր։
Գեղարվեստական նախնական կրթությունը Կարոլինան ստացել է Ավգուստ Մալմստրյոմից։ Այնուհետև 1881 թվականին նա ընդունվել է քանդակագործության դասերի Շվեդիայի գեղարվեստի թագավորական ակադեմիայում՝ դառնալով Շվեդիայի պատմության մեջ երրորդ կինը, որն ուսումնասիրում է քանդակագործություն (Կարին Արոսենիուսից և Իդա Էրիկսոն Մոլարդից հետո)։ Ուսումնառության ընթացքում Կարոլինան ծանոթացել է Հիլմա Կլինտի և Գերդա Տիրենի հետ, որոնց հետ 1883 թվականին մեկնել է Ֆրանսիա։ Հիմնականում նրանք ժամանակն անցկացրել են Փարիզում և Գրե-սյուր-Լուենի արվեստի գաղութում։ Ակադեմիան ավարտելուց հետո Կարոլինան վերադարձել է Ֆրանսիա և դարձել է քանդակագործ Ալեքսանդր Ֆալգյերի ուսանողը։
1885 թվականի ամռանը նա ծանոթացել է կանադացի նկարիչ Ուիլյամ Բրյուսի հետ, նույն տարվա աշնանը նրանք նշանադրվել են, բայց ամուսնացել են միայն 1888 թվականին։ Գոտլանդում նրանք 1900 թվականին ստեղծել են իրենց ամառային տունը` Brucebo-ն։ 1906 թվականին` ամուսնու մահից հետո, Կարոլինա Բենեդիկս-Բրյուսը մնացել է այդտեղ և ապրել մինչև կյանքի վերջ։
Իր մասնագիտական գեղարվեստական գործունեության հետ մեկտեղ նա զբաղվել է նաև հասարակական գործունեությամբ։ Նա պաշտպանել է կանանց ընտրական իրավունքը։
Մահացել է 1935 թվականի փետրվարի 16-ին, Գոտլանդում։
Երեխա չունենալով՝ նա իր կտակում հայտարարել է, որ Brucebo-ն պետք է լինի մի տեղ, որտեղ երիտասարդ նկարիչները կարողանան զարգացնել իրենց հմտությունները։ 1972 թվականին այդտեղ ստեղծվել է Brucebo-յի կերպարվեստի կրթաթոշակային հիմնադրամը, որի կրթաթոշակը տրվում է կանադացի երիտասարդ նկարիչներին, որոնք կարող են գալ և սովորել Brucebo-ում։
Աշխատանքներ
Կարոլինա Բենեդիկսը հիմնականում քանդակագործ էր, բայց նաև աշխատել է խճանկարների և ջրաներկային նկարչության վրա։ Կիսանդրիներ պատրաստելիս նա օգտագործել է մարմար և բրոնզե։ Նրա մի քանի գործեր ներկայացվել են Փարիզյան սալոնում 1893 թվականին։ Նա 1900 թվականին մասնակցել է Փարիզի համաշխարհային ցուցահանդեսին, որտեղ նրան շնորհվել է բրոնզե մեդալ, իսկ այնուհետև՝ Վիեննայում։
Մասնավորապես, նրա աշխատանքները ներկայացված են Ստոկհոլմի Ազգային թանգարանում և Եվլեբորգ շրջանի թանգարանում (Länsmuseet Gävleborg ): Այսօր Brucebo-ում գործում է որպես թանգարան ։
Արտաքին հղումներ
Կատեգորիա:Շվեդ կին արվեստագետներ Կատեգորիա:Շվեդ քանդակագործներ Կատեգորիա:Կոլարոսի ակադեմիայի շրջանավարտներ Կատեգորիա:19-րդ դարի կին արվեստագետներ Կատեգորիա:Շվեդ նկարչուհիներ Կատեգորիա:Շվեդ սուֆրաժիստներ
Մեդվեժնի (Տերսայի վտակ)
Մեդվեժնի (Медвежий), գետ Ռուսաստանում, հոսում է Ատկարսկովի մարզում։ Գետաբերանը տեղակայված է Տերսա գետի ձախ ափին՝ 129 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Վլադիմիր Նազոր
Վլադիմիր Նազոր - - խորվաթ բանաստեղծ, գրող, պետական և հասարակական գործիչ
Կենսագրություն
Վլադիմիր Նազորը ծնվել է 1876 թվականի մայիսի 30-ին, խորվաթական Բրաչ կղզում գտնվող Պոստիրա փոքրիկ քաղաքում։ Սովորել է ավստրիական Գրաց և խորվաթական Զագրեբ քաղաքների համալսարաններում։ 1898-1931 թվականներին աշխատել է որպես ուսուցիչ։
Երկրորդ համաշխարհային պատերազմի ժամանակ՝ 1941 թվականի դեկտեմբերի 30-ին, Նազորը կառավարական դեկրետով դարձել է Խորվաթիայի գիտության և արվեստների ակադեմիայի անդամ, բայց 1942 թվականի սկզբներին նա բանաստեղծ Իվան Գորան Կովաչիչի հետ փախել է Զագրեբից՝ մակույկով գաղտնաբար նավարկելով Սավայի վտակ Կուպա գետով (այդ փախուստը արտացոլված է նրա «Մակույկը Կուպայի վրա» պոեմում), և միացել է հարավսլավացի պարտիզաններին։ Վլադիմիր Նազորը ակտիվորեն մասնակցել է Հարավսլավիայի ժողովուրդների 1941-1945 թվականների ազատագրական պայքարին։ 1943 թվականին նա ընտրվել է Խորվաթիայի ազատագրման հակաֆաշիստական երկրամասային վեչեի նախագահի առաջին տեղակալ, 1945 թվականին՝ Խորվաթիայի Ժողովրդական ժողովի նախագահության նախագահ։
Վլադիմիր Նազորը հինգ հարյուրից ավելի բանաստեղծությունների հեղինակ է։ «Սլավոնական լեգենդներ» (1900թ.), «Ժիվանա» (1902 թ.), «Խորվաթ արքաներ» (1912 թ.), «Նոր երգեր» (1912 թ.) բանաստեղծական ժողովածուներում, «Բրունդո արջը» (1915 թ.) պոեմում, «Իստրիական պատմվածքներ» գրքում (1913 թ.) նա, կիրառելով հին սլավոնական պատմության, առասպելաբանության պատկերավորման և խորհրդանիշերի համակարգերի հնարքներն ու հնարավորությունները, ներկայացնում, հաստատում է սլավոն ժողովուրդների վեհությունը։ Նազորի լավագույն արձակ ստեղծագործությունները հորինվել են նրա հուշերի հիման վրա։ Դրանցից հիշաժան են հատկապես «Պատմություններ մանկությունից» (1924 թ.) և «Պատմվածքներ կղզուց, քաղաքից ու սարերից»(1927 թ.) գրքերը։
Հակաֆաշիստական պայքարին նվիրված լավագույն երկերից են «Պաստոր Լադան» (1938-1946 թթ.) պատմական-այլաբանական վեպը, «Պարտիզանուհի Մառան» (1946 թ.) վիպակը, «Պարտիզանների հետ» (1945 թ.) օրագրությունների գիրքը։
Նազորի ստեղծագործությունն իր ամբողջության մեջ ընդգրկելով քսաներորդ դարի առաջին կեսի բավականին մեծ մի ժամանակաշրջան՝ խորվաթական գրականության նշանակալից երևույթներից է։ Գրողի ոճը անցումներ է կատարել ռոմանտիզմից, ավանգարդից ու մոդեռնից սոցիալիստական ռեալիզմին։
Վլադիմիր Նազորը տիրապեում էր մի շարք լեզուների և գեղարվեստական թարգմանություններ է կատարել իտալերենից, ֆրանսերենից, գերմաներենից... Թարգմանչական արվեստի ակնառու նվաճումներ են Դանթեի «Աստվածային կատակերգության», Գյոթեի, Հյուգոյի, Շեքսպիրի և գրական այլ հսկաների գլուխգործոցների նազորյան թարգմանությունները։
1951 թվականից արվեստի ասպարեզում Խորվաթիայի պետական մրցանակը, ի պատիվ մեծահամբավ գրողի, կոչվում է Վլադիմիր Նազորի անունով։
Նրա ստեղծագործությունները թարգմանվել են աշխարհի շատ ժողովուրդների լեզուներով։
Ծանոթագրություններ
Tko je tko u NDH, «Vladimir Nazor». Minerva. Zagreb, 1997 Vladimir Nazor at Gradska Groblje Archived 2011-07-18 at the Wayback Machine.
Գրականություն
Рыльский М. Вечерние беседы, К., 1962 (укр.) Вервес Г. Д. М. Рыльский в кругу славянских поэтов., К., 1972 (укр.) Пащенко Е. Н. В. Назор и фольклористика в хорватской литературе, К., 1983
Կատեգորիա:Խորվաթիայի նախագահներ Կատեգորիա:Խորվաթ բանաստեղծներ Կատեգորիա:Հարավսլավիայի քաղաքական գործիչներ Կատեգորիա:20-րդ դարի տղամարդ գրողներ Կատեգորիա:Զագրեբի համալսարանի շրջանավարտներ Կատեգորիա:Խորվաթ պետական գործիչներ Կատեգորիա:Խորվաթ գրողներ Կատեգորիա:Անձինք նամականիշերի վրա
Թրումեն Կապոտե
Թրումեն Գարսիա Կապոտե (Truman Garcia Capote, ), ամերիկացի վիպասան, կինոսցենարիստ, դրամատուրգ և դերասան, ում պատմվածքներից, վեպերից, վիպակներից և պիեսներից շատերը, ներառյալ «Նախաճաշ Թիֆանիի մոտ» վիպակը (1958) և «Սառնարյուն սպանություն» վեպը (1966) (որը նա անձամբ անվանել է իրապատում) համարվում են գրականության դասական գործեր։ Կապոտեի վեպերի, պատմվածքների և պիեսների հիման վրա ստեղծվել է առնվազն 20 ֆիլմ։
Կապոտեն դժվար մանկություն է ունեցել, քանի որ ծնողները բաժանված են եղել, մորը երկար ժամանակ չի տեսնում, իսկ ընտանիքը մի քանի անգամ ստիպված է եղել տեղափոխվել։ Գրողի ձիրքն իր մեջ բացահայտել է 8 տարեկանում և մանկության մնացած տարիները նվիրել է տաղանդը կատարելագործելուն։ Պրոֆեսիոնալ կարիերան սկսել է պատմվածքներ գրելով, որոնցից մեկը՝ «Միրիամ»-ը (1945), դրական արձագանք է գտնում գրաքննադատների և ընթերցողի շրջանում, ինչի արդյունքում Կապոտեն պայմանագիր է կնքում Random House հրատարակչության հետ և 1948 թվականին գրում «Ուրիշ ձայներ, ուրիշ սենյակներ» վեպը։ Այնուամենայնիվ, Կապոտեին ամենաշատ ճանաչում ու փառք է բերում «Սառնարյուն սպանություն» վեպը, որը Կանզասում մի ընտանիքի սպանության մասին է։ Հեղինակն այն գրել է չորս տարիների ընթացքում՝ հայտնի «Ծաղրասարյակ սպանելը» գրքի (1960) հեղինակ Հարփըր Լիի աջակցությամբ, ով ողջ կյանքի ընթացքում Կապոտեի մտերիմ ընկերն է եղել ։
Կյանքի վաղ շրջան
Ծնվել է ԱՄՆ-ի Լուիզիանա նահանգի Նոր Օրլեան քաղաքում։ Մայրը տասնյոթամյա Լիլի Մե Ֆոլկն էր, հայրը՝ առևտրական Արքուլուս Փերսընսը։ Ծնողները բաժանվում են, երբ Կապոտեն ընդամենը չորս տարեկան էր։ Երեխային ուղարկում են Ալաբամա նահանգ, որտեղ նրան չորս-հինգ տարի շարունակ խնամում են մոր հարազատները։ Այստեղ էլ նա ծանոթանում և ընկերանում է իր հարևան Հարփըր Լիի հետ։ Ենթադրվում է, որ «Ծաղրասարյակ սպանելը» վեպի հերոսներից մեկի՝ Դիլլի կերպարը հենց Կապոտեի մարմնավորումն է  ։
Մարդկանց ընկերակցությունից խուսափելով՝ Կապոտեն ինքնուրույն սովորում է գրել և կարդալ նախքան դպրոց հաճախելը։ Նրան հինգ տարեկանում շատ անգամ կարելի էր տեսնել բառարանը և տետրը ձեռքին, իսկ տասնմեկ տարեկանում նա արդեն գեղարվեստական ստեղծագործություններ էր գրում ։
1933 թվականին Կապոտեն տեղափոխվում է Նյու Յորք՝ ապրելու մոր և նրա երկրորդ ամուսնու՝ Ջոզեֆ Կապոտեի հետ, ով ծնունդով Կուբայից էր։ Ջոզեֆը որդեգրում է Թրումենին՝ որպես խորթ զավակ և նրան կոչում Թրումեն Գարսիա Կապոտե ։ Այնուամենայնիվ, Ջոզեֆին մեղադրում են խարդախությունների մեջ, շատ կարճ ժամանակ անց ընտանիքը հայտնվում է ծանր կացության մեջ, և նրանք ստիպված են լինում հեռանալ Մանհեթենից։
Իր վաղ մանկության մասին Կապոտեն գրել է, որ լրջորեն սկսել է գրելով զբաղվել մոտավորապես տասնմեկ տարեկանում։ Նրա խոսքով՝ մինչ մյուս երեխաները դպրոցից գնում էին և ջութակ ու դաշնամուր պարապում, նա նստում էր և ժամերով գրում, քանի որ կլանված էր դրանով ։ 1935 թվականին Կապոտեն սկսում է հաճախել Նյու Յորքի Trinity դպրոց, այնուհետև՝ Սբ. Ժոզեֆի անվան ռազմական ակադեմիա։ 1939 թվականին Կապոտեների ընտանիքը տեղափոխվում է Գրինվիչ, Կոնեկտիկուտ, և Թրումենը սկսում է հաճախել Գրինվիչի ավագ դպրոց, որտեղ գրում է գրական ամսագրի և դպրոցի թերթի համար։ Երբ ընտանիքը 1942 թվականին վերադառնում է Նյու Յորք, Թրումենը հաճախում է Ֆրանկլին մասնավոր դպրոց, որը ներկայումս հայտնի է որպես Dwight դպրոց։ 1943-ին Կապոտեն ավարտում է դպրոցը ։ Այսքանով Թրումեն Կապոտեի ֆորմալ կրթությունն ավարտվում է։
Ծանոթագրություններ
Կատեգորիա:Ամերիկացի գրողներ Կատեգորիա:Ամերիկացի դրամատուրգներ Կատեգորիա:1924 ծնունդներ Կատեգորիա:1984 մահեր Կատեգորիա:ԼԳԲՏ վիպասաններ Կատեգորիա:20-րդ դարի ամերիկացի վիպասաններ Կատեգորիա:Լյարդի ցիռոզից մահացածներ Կատեգորիա:Ամերիկացի կինոսցենարիստներ Կատեգորիա:Ամերիկացի դերասաններ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:Ամերիկացի տղամարդ վիպասաններ Կատեգորիա:20-րդ դարի ամերիկացի պատմվածքագիրներ Կատեգորիա:Պոստմոդեռնիստ գրողներ
Շամիլսկի շրջան
Շամիլսկի շրջան (Шамильский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1929 թվականին։ Վարչական կենտրոնը՝ Խեբդա ։
Աշխարհագրություն
Շրջանի տարածքի մակերեսը կազմում է 920 կմ²։
Բնակչություն
2010 թվականի մարդահամարի արդյունքներով շրջանում բնակվում էր 25970 մարդ։ Բնակչության խտությունը կազմում էր 28,23 մարդ/կմ²։
Արտաքին հղումներ
Կատեգորիա:Դաղստան Կատեգորիա:Ռուսաստանի շրջաններ ըստ դաշնային սուբյեկտների
Արմեն Բաբայան
Արմեն Կարլուշի Բաբայան, հայ տնտեսագետ, քաղաքական գործիչ, ՀՀ ԱԺ 6-րդ գումարման պատգամավոր (Անկուսակցական է, «ՀՅԴ» խմբակցության անդամ) ։
Կենսագրություն
Ծնվել է 1972 թվականի հուլիսի 11-ին Հոկտեմբերյան (այժմ՝ Արմավիր) քաղաքում ։
Կրթություն
1998 թվականին ավարտել է Երևանի «Վարդանանց» համալսարանի տնտեսագիտական ֆակուլտետը ։
Ընտանիք
Ամուսնացած է, ունի երեք զավակ ։
Ծանոթագրություններ
Կատեգորիա:Վարդանանց համալսարանի շրջանավարտներ Կատեգորիա:Հայ տնտեսագետներ Կատեգորիա:ՀՀ ԱԺ 6-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:ՀՅԴ անդամներ
Միլան (գավառ)
Միլանի գավառ (Provincia di Milano), գավառ Իտալիայի Խորհրդարանական Հանրապետության հյուսիսային հատվածում՝ Լոմբարդիայի երկրամասում։
Միլանի գավառի կենտրոնական քաղաքը, տնտեսական խոշորագույն կենտրոնը և մայրաքաղաքը համարվում է Իտալիայի նշանավոր քաղաքներից Միլանը, որը նաև համարվում է Իտալիայի հյուսիսային մայրաքաղաքը և Լոմբարդիայի տարածաշրջանի վարչական կենտրոնը :
Համարվում է Իտալիայի երրորդ ամենախիտ բնակեցված գավառը՝ 2000 մարդ 1 կմ² տարածքում տվյալով։ Այդ ցուցանիշով զիջում է միայն Նեոպոլի և Մոնցա և Բրիանցայի գավառներին ։
Բնակչության հիմնական մասը զբաղվում է ծանր և թեթև արտդյունաբերությամբ և ագրարային տնտեսությունները համեմատաբար առավել քիչ են։ 2009 թվականից Միլանի գավառի գավառապետն է Ֆիլիպո Պենատին։
Ըստ 2015 թվականի Իտալիայի կենտրոնական բյուրոյի մարդահամարի տվյալների, գավառի բնակչությունը կազմում է 3 132 100 մարդ՝ ներառյալ Միլան քաղաքը և 134 համայնքներ ։
Ծանոթագրություններ
Կատեգորիա:Իտալիայի գավառներ
Օբրիվ (Արդենների գավառ)
Օբրիվ (Aubrives), համայնք Ֆրանսիայի Շամպայն-Արդեն մարզի Արդեններ գավառում :
Բնակչությունը 2008 թվականի դրությամբ կազմում է 895 մարդ, բնակչության խտությունը` 83.41 մարդ/կմ²: Բնակավայրը զբաղեցնում է 10.73 կմ² տարածք:
Աշխարհագրություն
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 135 կմ հյուսիս, Շառլվիլ Մեզիեր քաղաքից 38 կմ հյուսիս:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 549 աշխատունակ (15-64 տարեկան) բնակիչ, որոնցից ակտիվ էին 397-ը, իսկ ոչ ակտիվները` 152: Ակտիվության ցուցանիշը կազմում է 72,3 %: 397 աշխատունակ մարդկանցից աշխատել է 334 անձ (202 տղամարդ և 132 կին): Գործազուրկ են եղել 63 անձ (27 տղամարդ և 36 կին): 152 անաշխատունակներից 30-ը եղել են աշակերտներ կամ ուսանողներ, 46-ը` թոշակառուներ, իսկ 76-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Պիոնե Սիստո
Պիոնե Սիստո (Pione Sisto, ), դանիացի պրոֆեսիոնալ ֆուտբոլիստ։ Ներկայումս հանդես է գալիս Սելտա Վիգոյի և Դանիայի ազգային հավաքականի կազմում։ Խաղում է ձախ վինգերի դիրքում ։
Միդտյուլան
Սիստոն Միդտյուլանի ակադեմիայի սան է։ Իր պրոֆեսիոնալ դեբյուտը նշեց 2012 թվականի նոյեմբերի 29-ին՝ Դանիայի գավաթի Ռանդերսի դեմ խաղում ։ Իր առաջին հանդիպումը Դանիայի առաջնությունում անցկացրեց դեկտեմբերի 2-ին՝ Սիլկեբորգի դեմ խաղում ։ Իր առաջին գոլը պրոֆեսիոնալ կարիերայում խփեց 2013 թվականի հուլիսի 19-ին՝ Օրհուսի դեմ խաղում ։ Սեպտեմբերի 25-ին՝ Դանիայի գավաթի Դյուրսլանդի դեմ խաղում Սիստոն դարձավ հետ-տրիկի հեղինակ՝ օգնելով իր թիմին հաղթել 4-2 հաշվով ։ 2014 թվականի մարտի 2-ին նա դուբլ ձևակերպեց Կոպենհագենի դեմ խաղում ։ Օգոստոսի 4-ին Սիստոն դուբլ ձևակերպեց Ռանդերսի դեմ խաղում ։ Իր առաջին հանդիպումը եվրոպական առաջնություններում անցկացրեց օգոստոսի 21-ին՝ Եվրոպայի Լիգայի որակավորման փուլի Պանատինաիկոսի դեմ խաղում ։
2014 թվականի հոկտեմբերի 31-ին Սիստոն դուբլի հեղինակ դարձավ Նորշելանի դեմ խաղում ։ Դեկտեմբերին նա ճանաչվեց 2014 թվականի Դանիայի առաջնության լավագույն ֆուտբոլիստ, իսկ 2014-15 մրցաշրջանում Միդտյուլանի հետ հաղթեց Դանիայի առաջնությունը ։ 2015 թվականի հուլիսի 18-ին Սիստոն դուբլ ձևակերպեց Վիբորգի դեմ խաղում ։ Իր առաջին գոլը Եվրոպայի Լիգայում խփեց հոկտեմբերի 1-ին՝ Բրյուգգեի դեմ խաղում ։ 2016 թվականի հուլիսի 24-ին՝ Նորշելանի դեմ խաղում դանիացին դարձավ դուբլի հեղինակ՝ օգնելով իր թիմին հաղթել 4-0 հաշվով ։ Միդտյուլանի առաջին թիմի կազմում Սիստոն անցկացրեց 112 հանդիպում՝ դառնալով 31 գոլի և 11 գոլային փոխանցման հեղինակ։
Սելտա Վիգո
2016 թվականի հուլիսի 31-ին Սիստոն 5 միլիոն եվրոյի դիմաց տեղափոխվեց Սելտա Վիգո   ։ Իր դեբյուտը նշեց օգոստոսի 22-ին՝ Լեգանեսի դեմ խաղում ։ Իր առաջին գոլը ակումբի կազմում խփեց սեպտեմբերի 25-ին՝ Էսպանյոլի դեմ խաղում ։ Հոկտեմբերի 2-ին Սիստոն գոլի հեղինակ դարձավ Բարսելոնայի դեմ խաղում՝ օգնելով իր թիմին հաղթել 4-3 հաշվով ։ 2017 թվականի սեպտեմբերի 24-ին՝ Էյբարի դեմ խաղում նա դարձավ 3 գոլային փոխանցման հեղինակ, իսկ Սելտան հաղթեց 4-0 հաշվով ։
Միջազգային կարիերա
2015 թվականի մայիսի 20-ին Սիստոն առաջին անգամ հրավիրվեց Դանիայի ազգային հավաքական՝ Սերբիայի և Չեռնոգորիայի դեմ խաղերի համար, սակայն այդպես էլ այս հանդիպումներում խաղադաշտ դուրս չեկավ։ 2015 թվականի հունիսին նա Դանիայի Մ21 հավաքականի կազմում մասնակցեց Եվրոպայի առաջնությանը ։ Նա գոլի հեղինակ դարձավ խմբային փուլի Չեխիայի դեմ խաղում՝ օգնելով իր թիմին հաղթել 2-1 հաշվով ։ Այնուամենայնիվ, Դանիան դուրս մնաց կիսաեզրափակիչ փուլից՝ հունիսի 27-ին 4-1 հաշվով պարտվելով Շվեդիային  ։
Իր դեբյուտը ազգային հավաքականի կազմում Սիստոն նշեց 2015 թվականի սեպտեմբերի 4-ին՝ Ալբանիայի դեմ խաղում ։ 2017 թվականի նոյեմբերի 14-ին՝ Իռլանդիայի դեմ խաղում նա դարձավ 2 գոլային փոխանցման հեղինակ՝ օգնելով իր թիմին հաղթել 5-1 հաշվով ։ Իր առաջին գոլը հավաքականի կազմում Սիստոն խփեց 2018 թվականի մարտի 22-ին՝ Պանամայի դեմ ընկերական խաղում ։
2018 թվականի մայիսին Սիստոն ընդգրկվեց Դանիայի՝ աշխարհի առաջնության համար վերջնական կազմում ։ Նա թիմի մեկնարկային կազմում սկսեց խմբային փուլի բոլոր 3 հանդիպումները՝ օգնելով Դանիային 2-րդ տեղով հաղթահարել խմբային փուլի արգելքը  ։
Ակումբային վիճակագրություն
2018 թվականի հունիսի 27-ի դրությամբ
Միջազգային վիճակագրություն
2018 թվականի հունիսի 27-ի դրությամբ
Ակումբային
Միդտյուլան
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Դանիացի ֆուտբոլիստներ Կատեգորիա:Դանիայի հավաքականի ֆուտբոլիստներ Կատեգորիա:Միդտյուլանի ֆուտբոլիստներ Կատեգորիա:Սելտա Վիգոյի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Լա Լիգայի ֆուտբոլիստներ
Երկաթուղային դարպասներ (Կալինինգրադ)
Երկաթուղային դարպասներ (Eisenbahnhof Tor), Կալինինգրադ քաղաքի պահպանված յոթ դարպասներից մեկը։ Դարպասները գտնվում են Գվարդիական պողոտայի վրա տեղակայված 1200 գվարդիականների հուշարձանի կողքին։ Դարպասներով է անցնում դեպի հուշարձանի այգի տանող հետիոտնային ճանապարհը։
Պատմություն
Դարպասների վրա թվագրված է շինարարության տարեթվերը 1866-1869 թթ.: Երկաթուղային դարպասները նախագծել է ճարտարապետ Լյուդվիգ ֆոն Աստերը (նա համարվում է նաև Աուսֆալյան դարպասների հեղինակը)։
Այդ դարպասների միջով է անցնում դեպի Պիլաու (ներկայիս Բալթիյսկ) գնացող երկաթգիծը։ Քաղաքի կենտրոնի պաշտպանական կառույցները հանելուց հետո, նախկին խրամի տեղով անցկացվեց Դոյչօրդենրինգ փողոցը  (ներկայիս Գվարդիական պողոտան)։  Այսպիսով այդ ժամանակից ի վեր դարպասները հազիվ նկատելի էին և ավելի շուտ հիշեցնում էին ճամփեզրի հողաթմբի միջով անցնող թունել։ Երկրորդ համաշխարհային պատերազմից հետո դարպասների միջով անցնող երկաթուղին դադարեցրեց աշխատանքը, քանի որ կառուցվեց երկաթուղու նոր ճյուղ։ Այնուամենայնիվ, հին երկաթուղու ռելսերը պահպանվեցին մինչև իննսունական թվականների վերջերը ։ Հետագայում նախկին երկաթգծի տեղում անցկացվեց հետիոտնային ճանապարհ, որը Մոսկովյան պողոտան Երկաթուղու դարպասների միջոցով միացնում է 1200 գվարդիականների հիշատակի այգուն։ 2007 թվականի գարնանը Երկաթուղային և Աուսֆալյան դարպասները հանձնվեցին Կալինինգրադի մարզային պատմա-գեղարվեստական թանգարանին։ Նախատեսվում է իրականացնել դարպասների ռեստավրացիա և դրանց տարածքում տեղադրել ռազմապատմական թեմատիկայով ցուցանմուշներ։ 1200 գվարդիականների հուշարձանի և Հաղթանակի զբոսայգու հետ միասին դարպասները պետք է դառնան ռազմապատմական համալիրի մի մասը։
Ճարտարապետություն
Երկաթուղային դարպասները ունեն երկու կամրջամաս, զարդարված սլաքաձև կամարների ուրվագծերով։ Դարպասի շքամուտքերը ձևավորված են քանդակազարդ աղյուսներով։ Կամարների կողքերին տեղադրված են կազեմատներ, որմանցքերով։ Դարպասների արտաքին կողմում գտնվում են պահականոցները, հզոր որմանցքերով։
Դարպասներն ավարտվում են մետաղյա ճաղաշարով, որոնք շրջափակում են դարպասներից դեպի Գվարդեյսկի պողոտա գնացող ճանապարհը։ Դարպասների առանձնահատկություններից են համարվում այսպես կոչված շտրաբները։ Դրանք իրենցից նեկայացնում են ուղղահայաց երկակի քառակուսի կտրվածքով փորվածքներ կամարների պատի մեջ։ Պաշտպանության ժամանակ այնտեղ տեղադրվում էին ամուր չորսուներ։ Այսպես ձևավորված պաշտպանությունը հիշեցնում էր փայտե շերտիկներից պատրաստված վարագույր։ Արտաքին կողմից անհնար էր քանդել շտրաբները։
Քյոնիքսբերգի մյուս երկաթուղային դարպասները
Քյոնիգսբերգում գոյություն ունեին նաև այլ երկաթուղային դարպասներ։ Առաջինը կառուցվել է 1853 թվականից հետո, այն գտնվել է Բրանդենբուրգյան դարպասների կողքին։ Այդ դարպասներով էր անցնում դեպի Բեռլին տանող երկաթուղային ճանապարհը։ Գոյություն ունեին նաև մի քանի այլ երկաթուղային դարպասներ։ Դրանք բոլորը քանդվեցին քսանական թվականներին։
Արտաքին հղումներ
Կատեգորիա:Ռուսաստանի մշակութային ժառանգություն Կատեգորիա:Կալինինգրադի քաղաքային դարպասներ Կատեգորիա:Երկաթուղային շենքեր և կառույցներ
Սիլուան Բադլին
Սիլուան Բադլին (Силуан Фемистоклович Балдин, ), ռուս ռազմական գործիչ, Ռուսական կայսերական բանակի գեներալ-մայոր։
Կենսագրություն
Առաջին համաշխարհային պատերազմի ժամանակ Բալդինը գործուղվում է Հյուսիս-Ամերիկյան Միացյալ Նահանգներ, որպես Ռուսական կայսերական բանակի համար ռազմական հանդերձանք գնող առաքելության ղեկավար։ 1917 թվականին վերադառնում է Ռուսաստան։ Հոկտեմբերյան հեղափոխությունից հետո միանում է Սպիտակ բանակին։ 1918 թվականի հուլիսին Սիբիրյան բանակի զորամասերի կողմից Եկատերինբուրգը գրավելուց հետո, ծառայում է քաղաքի կայազորի շտաբում, իսկ նույն տարվա օգոստոսի 16-ից փոխադրվում է Սիբիրյան բանակի շտաբ։ Քաղաքացիական պատերազմից հետո, 1922-1925 թվականներին, գտնվել է վտարանդիության մեջ, Չեխոսլովակիայում ։ 1926 թվականից բնակվել է ԱՄՆ-ում, աշխատել է տարբեր ընկերություններում, որպես ինժեներ։ Եղել է ԱՄՆ-ում Ռուսական ակադեմիական խմբի և Ռուսական պատմական ընկերության անդամ Написал несколько книг по инженерному делу. Умер на Ямайке : Գրել է ինժեներական գործի վերաբերյալ մի քանի գրքեր։ Մահացել է Յամայկայում 1961 թվականի ապրիլի 28-ին։ Թաղված է Նյու-Յորք նահանգի Նովոդիվեևյան ուղղափառ եկեղեցու գերեզմանոցում։
Հելենա Գոտլիբ
Կենսագրություն
Ծնվել է 1885 թվականին, մտավորականի ընտանիքում՝ Գրոնդոյում։ Կարճ ժամանակ անց ընտանիքը տեղափոխվել է Վարշավա, որտեղ Հելենան սովորել է վարժարանում ։ Նախապատերազմյան շրջանում նա խաղացել է Ավրում Իցխոկա Կամինսկի թատերախմբում և նկարահանվել «Kosmofilm» կինոստուդիայում ։
Առաջին համաշխարհային պատերազմի ժամանակ նա աշխատել է Ռուսաստանում։ Այնուհետև վերադարձել է Լեհաստան և Վարշավայում ելույթ ունեցել  «Ցենտրալ» հրեական  թատրոնում։ 1923 թվականին ամուսնու՝ Այզիկ Սամբերգի հետ տեղափոխվել է «Վիլենսկական թատերախումբ», որն այդ ժամանակ տեղակայված էր  Բուխարեստում։ Այդտեղ նա խաղացել է մինչև 1929 թվականը։
1943 թվականին նացիստների կողմից Լեհաստանի գրավման ժամանակ նա մահացել է Վարշավայի գետտոյում ։
Արտաքին հղումներ
Կատեգորիա:Լեհ դերասանուհիներ Կատեգորիա:Հոլոքոստի զոհեր Կատեգորիա:Թատրոնի դերասաններ Կատեգորիա:20-րդ դարի դերասանուհիներ
Երևանի ճոպանուղի
Երևանի ճոպանուղի, 1967 թվականին Երևանում բացված ճոպանուղի։ Ճարտարապետներ՝ Հովհաննես Մարգարյան,Բաղդասար Արզումանյան, գլխավոր մեխկոնստրուկտոր՝ Մ. Վախտանգով ։ Երևանի ճոպանուղին գործել է 1967-2004 թվականներին։ Այն ուղիղ տրանսպորտային կապ է ապահովել Հերացու փողոցից դեպի Նորք։
Պատմություն
Երևանի ճոպանուղին կապել է Հերացու փողոցը Նորք թաղամասի հետ` օրական տեղափոխելով մոտ 500 ուղևոր։ Ճոպանուղու ուղևորները հիմնականում ուսանողներ էին, քանի որ նրա Կենտրոն թաղամասի կառամատույցը մոտ է գտնվում երևանյան ԲՈՒՀ-երին։ 1990-ական թվականներին ճոպանուղին չի աշխատել ընդամենը 6 ամիս։ Ճապանուղու ուղևորների մոտ 20-30%-ը անվճար հիմունքներով էին երթևեկում, որոնց երթևեկության համար պետությունը 1999 թվականից ի վեր չէր վճարում, ինչի հետևանքով 2003 թ. տվյալներով պետության պարտքը «Երևանի ճոպանուղի» ընկերությանը հասել էր 7,000,000 ՀՀ դրամի։
Երևանի խոշոր խորհրդային մոդեռնիստական կառույցներից է ։
Ներկայումս շենքը լքված և անխնամ վիճակում է, ծառայում է որպես կացարան անօթևանների համար։
Միջադեպ ճոպանուղում
2004 թվականի ապրիլի 2-ին, Երևանի կենտրոնից դեպի Նորք բարձրացող ճոպանուղու վագոնը 15 մետր բարձրությունից ընկել է Ամառանոցային փողոցի առանձնատներից մեկի բակ։ Վթարի հետևանքով վագոնի 11 ուղևորներից մահացել է հինգը, որոնցից երկուսը Իրանի քաղաքացիներ էին, մյուսները ստացել են ծանր մարմնական վնասվածքներ ։
Միջադեպի համար միակ մեղադրյալ ճանաչվեց «Երևանի ճոպանուղի» բաց բաժնետիրական ընկերության գործադիր տնօրեն Գրիգոր Ջանյանը, ում մեղադրանք առաջադրվեց 245 հոդվածի 3-րդ մասով՝ «Տրանսպորտային միջոցներն անորակ վերանորոգելը կամ դրանք տեխնիկական անսարքություններով շահագործման բաց թողնելը»։ Ջանյանը դատապարտվեց 5 տարի 6 ամսվա ազատազրկման, սակայն խափանման միջոց ընտրվեց ստորագրությունը չբացակայելու պայմանով ։
Ջանյանն ընդունել էր իրեն առաջադրված մեղադրանքը, այն էր վթարից մեկ տարի առաջ` 2003 թվականի փետրվարին, կատարված վերանորոգումն անցկացվել էր անփութորեն, օգտագործվել էին անորակ և ստանդարտին չհամապատասխանող նյութեր ։
Դատաքննության ժամանակ չպարզվեց արդյոք «Երևանի ճոպանուղի» ԲԲԸ-ի սեփականատերը, աշխատակիցները, նորոգող ու սպասարկող կազմակեպություններն ու այլ անձինք մեղավորություն ունեցել են միջադեպի մեջ, թե ոչ ։
Վթարից հետո 2007 թ. ճոպանուղին սեփականության իրավունքով ձեռք է բերել քաղաքացի Ռոբերտ Եղիազարյանը։
Ծանոթագրություններ
Կատեգորիա:Հայաստանի ճոպանուղիներ Կատեգորիա:Երևանի պատմություն
Սուխայա Ռելնյա (Մեդվեդիցայի վտակ)
Սուխայա Ռելնյա (Сухая Рельня), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Մեդվեդիցա գետի աջ ափին՝ 492 կմ հեռավորության վրա։ Գետի երկարությունը 21 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է, գետի ենթաավազանը Տերսա և Դեն գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.
Bring Me the Horizon
Bring Me the Horizon, բրիտանական ռոք-խումբ Շեֆիլդից, Յորքշիռ։ Կազմավորվել է 2004 թվականին։ Ներկայումս բաղկացած է վոկալիստ Օլիվեր Սայքսից, կիթառահար Լի Մալիայից, բասիստ Մեթ Քինից, թմբկահար Մեթ Նիքոլսից և դաշնակահար Ջորդան Ֆիշից։
Այս պահին խումբն ունի վեց լիաֆորմատ ալբոմ և չորս մինի ալբոմ։ Կարիերայի ընթացքում մասնակիցները փորձեր են փորձարկել հնչողության հետ. վաղ թողարկումները ավելի ծանր ձայն են ունեցել և դասակարգվել են որպես դեթքոր և մետալկոր։ Ավելի ուշ խմբի հնչեղությանը ավելացան մեղեդային հարդքոր, ալտերնատիվ ռոք, էլեկտրոնային և հետ-ռոքի տարրեր։
2013 թվականին թողարկվեց «Sempiternal» ալբոմը, որը խմբին բերեց հանրաճանաչության նոր ալիք։ 2015 թվականին թողարկված «that's the Spirit» հաջորդ ալբոմում խումբը շարունակել է ստեղծագործական փորձարկումները՝ հրաժարվելով սովորական հնչողությունից՝ հօգուտ ալտերնատիվ ռոքի ։ 2019 թվականին կայացել է «Amo» ալբոմի թողարկումը, որը ձայնագրվել է էլեկտրոնային, փոփ ռոք, ալտերնատիվ ռոք, էլեկտրափոփ և հարդ ռոք ոճով ։
Խմբի պատմությունը
Խումբը ստեղծվել է 2004 թվականին։ Նրանք ստացել են իրենց անվանումը՝ հիմք ընդունելով Կարիբյան ծովի ծովահեններ ֆիլմի արտահայտությունը, որն արտասանեց կապիտան Ջեկ Վորոբեյը՝ «Հիմա Bring Me the Horizon» : 2004 թվականի սեպտեմբերին թողարկվեց խմբի դեբյուտային՝ «This Is What the Edge of Your Seat Was Made For» մինի ալբոմը։ Ընդ որում, դրա համար ստիպված են եղել ստեղծել սեփական պիտակը՝ «Գիշերային գրառումների 30 օրեր»-ը, քանի որ գոյություն ունեցողներից ոչ մեկը չի ցանկացել աշխատել խմբի հետ ։ Անգլիական հիթ-շքերթում ալբոմը զբաղեցրել է 41-րդ տեղը ։
Մի քանի ամիս թիմին հաջող շրջագայել՝ ելույթ ունենալով այլ խմբերի հետ։ Այս ժամանակահատվածում նրանք հանդես են եկել այնպիսի խմբերի հետ, ինչպիսիք են Լոսթփրոփեսթը, Քիլվիջ Էնջեյջը և Տեսիլքները ։ Սակայն 2006 թվականին Bring Me the Horizonը ստացավ «Kerrang» և «Մեծ Բրիտանիայի լավագույն նորեկները» մրցանակները ։ Նույն թվականին հոկտեմբերի 30-ին խումբը թողարկեց առաջին լիարժեք ալբոմը՝ «Համարիր, Որ Քեզ Բախտ Է Վիճակվել» անվանումով։
2007 թվականի մարտին և ապրիլին նրանք Մեծ Բրիտանիայում շրջագայեցին «Ես սպանեցի պարահանդեսի թագուհուն» խմբի հետ, ինչպես նաև նրանք ելույթ ունեցան «Download Festival»-ի, «Iron Maiden»-ի, «Slayer»-ի և այլոց հետ ։ 2007 թվականի նոյեմբերին խումբը եղել է Ավստրալիայում՝ ելույթ ունենալով երեք անգամ։ Նրանք Ավստրալիա են վերադարձել 2008 թվականի մայիս-հունիս ամիսներին՝ հայտնվելով «Ես սպանեցի պարահանդեսի թագուհուն» խմբի հետ եզրափակիչ փուլում։
Խմբի երկրորդ ստուդիական ալբոմը ձայնագրվել է 2008 թվականի սկզբին։ Ապրիլին և մայիսին նրանք Շվեդիայում էին, Ֆրեդրիկ Նորդստրեմի հետ ալբոմ ձայնագրելով, որը աշխատել է այնպիսի խմբերի հետ։ Ալբոմը թողարկվել է 2008 թվականի սեպտեմբերի 29-ին։ «Ինքնասպանությունների ժամանակ»-ը լիովին տարբերվում է նախորդ «Մտածեք Ձեր Օրհնությունները» ալբոմից, որում խումբը դեռ խաղում էր դեթկոր, ինչպես EP դեբյուտային «Ահա թե ինչի համար է արվել քո Աթոռի եզրը» ալբոմում։
Խումբը կատարել է իր առաջին շրջագայությունը ԱՄՆ-ում որպես հեդլայներ «2008-ի տուրում»։ Bring Me the Horizonը նաև հանդես է եկել Մեծ Բրիտանիայի շրջագայության ժամանակ։ Հյուսիսային Ամերիկայի շրջագայության ընթացքում նրանք հանդես եկան Հինգշաբթիում, Քանդեր Բանդում։
2009 թվականի մարտին կիթառահար Քերթիս Ուորդը լքեց խումբը։ Նրա հեռանալու մի շարք պատճառներ հնչեցրել է բասիստ Մեթ Քինը՝ դա մեկնաբանելով հետևյալ կերպ՝ «ակնհայտ էր դառնում, որ նա ելույթներից հաճույք չէր ստանում, դա պարզապես պարտավորվածություն էր» ։ Քերթիսին փոխարինել է Ջոն Վեյնհոֆենը, որը մինչ այդ նվագել էր այնպիսի խմբերում, ինչպիսիք են «Bleeding Through»-ը և «Ես սպանեցի պարահանդեսի թագուհուն»-ը։ Նոր կիթառահարի հետ խումբը ձայնագրել է իր երրորդ ստուդիական ալբոմը.«Այնտեղ դժոխք կա, հավատա ինձ, ես նրան տեսա։ Կա մի դրախտ, եկեք պահենք այն գաղտնի»։ Ալբոմը թողարկվել է 2010 թվականի հոկտեմբերի 4-ին։ 2010 թվականի ձմռանը Bring Me the Horizonը տվեց հինգ համերգ «Bullet For My Valentine» խմբի հետ։ 2011 թվականին խումբը ներկայացվել է «Անկախ Երաժշտական Մրցանակ»-ի երեք անվանակարգերում ։ 2013 թվականի հունվարի 15-ին Ջոնը հայտարարեց խմբից հեռանալու մասին։
Նոր ալբոմը, որը ստացել է «Հավերժական» անվանումը, թողարկվել է 2013 թվականի ապրիլի 29-ին Եվրոպայում՝ RCA լեյբլում, և մեկ օր ուշ Հյուսիսային Ամերիկայում «Epitaph»-ում։ «Հավերժական»-ը (ալբոմ) երեք ամսվա ընթացքում համալրվել է պրոդյուսեր թերի Դեյտի հետ ։
2014 թվականի հոկտեմբերի 21-ին թողարկվեց ոչ ալբոմային «Սուզվել» սինգլը։ Երգի հնչողությունը շարունակեց մետալքորից հեռացող խմբի ճանապարհը, որը մոտենում է ալտերնատիվ ռոքին։ Սինգլի թողարկումը նվիրված էր Ուեմբլի Արենայում խմբի առաջիկա ելույթին՝ որպես հեդլայներ, որը տեղի է ունեցել 2014 թվականի դեկտեմբերի 5-ին։ Մեկ շաբաթ անց՝ 2014 թվականի հոկտեմբերի 29-ին, թողարկվել է «Մի նայիր ներքև» սինգլը, որն ունի գերազանցապես էլեկտրոնային հնչողություն և կատարվել է «Foreign Beggars» խմբի անդամներից մեկի մասնակցությամբ։
«That ' s the Spirit» 5-րդ լիաֆորմատ ալբոմի թողարկումը կայացել է 2015 թվականի սեպտեմբերի 11-ին։
2017 թվականի փետրվարին Օլիվեր Սայքսը հրապարակել է նյութ, որում հիշեցրել Է ԱՄՆ-ի քաղաքներում համերգների մասին, որոնք պետք է կայանան այդ տարվա մարտին և ապրիլին։ Երաժիշտը պատմել է, որ շրջագայությունից հետո խումբը երկար արձակուրդի կգնա։ Ստեղծագործական ընդմիջման հստակ ժամկետներ դերասանը չի նշել։ Երաժիշտը երկրպագուներին խորհուրդ է տվել շտապել տոմսերի գնման հարցում, քանի որ խումբը շուտով կվերադառնա բեմ։
2018 թվականի օգոստոսի 21-ին թողարկվեց «Mantra» սինգլը «Amo»-ի ապագա ալբոմից, որը թողարկվեց 2019 թվականի հունվարի 11-ին։
2018 թվականի հոկտեմբերի 21-ին ալբոմի թողարկման ամսաթիվը տեղափոխվել է 2019 թվականի հունվարի 25-ին։
2018 թվականի հոկտեմբերի 22-ին թողարկվեց «Հրաշալի կյանք» երկրորդ սինգլը «Ամո»-ի առաջիկա ալբոմից՝ «Ցեխի օրրան» խմբի բլեք մետալի վոկալիստ Դենի Ֆիլտի հետ համատեղ։
2019 թվականի հունվարի 4-ին թողարկվել է «Medicine» ալբոմի երրորդ սինգլը, որն ունի ավելի թեթև հնչողություն, քան խմբի նախորդ բոլոր աշխատանքները։
2019 թվականի հունվարի 22-ին, «Ամո» ալբոմի թողարկումից երեք օր առաջ, թողարկվել է «Մայրը» չորրորդ և վերջին սինգլը»։
Միջադեպ Նոթինգհեմում
2007 թվականին Մեծ Բրիտանիայում շրջագայության ժամանակ մեղադրանքներ են առաջադրվել վոկալիստ Օլիվեր Սայքսի դեմ։ Դրանցում հաղորդվում էր, որ խմբի վոկալիստը հարձակվել երկրպագուհու վրա։ Հետագայում այդ մողադրանքը չեղարկվել է ։ «Online Music Zine Drowned in Sound»-ը պահանջում էր արգելել Bring Me the Horizonի ելույթը Մեծ Բրիտանիայում, սակայն «Visible Noise Records» լեյբլը հերքել է այդ լուրերը և խումբը հետագայում Մեծ Բրիտանիայում ելույթ է ունեցել 2007 թվականի դեկտեմբերի 1-ին ։
Ապրիլի 13-ին Սայքսը հայտնվել է Նոթինգհեմի համաշխարհային դատարանում ենթադրյալ բռնության մեղադրանքով, որում նա իրեն մեղավոր չի ճանաչել։ Գործը հետաձգվել էր մինչև մայիսի սկիզբը ։ 2007 թվականի մայիսի 3-ին Օլիվեր Սայքսը երկրորդ անգամ այցելեց Նոթինգհեմի համաշխարհային դատարան՝ կրկին իրեն մեղավոր չճանաչելով։ Դատարանը կրկին հետաձգվեց մինչև սեպտեմբերի 17-ը ։ Ապացույցների բացակայության պատճառով Սայքսի դեմ բոլոր մեղադրանքները հանվել են ։
Յութուբյան տեսանյութ Արչիթեքթսի հետ
2009 թվականին Bring Me the Horizonի և Արչիթեքթսի համատեղ շրջագայության ժամանակ տեսագրություն են նկարահանել, որտեղ պայքար է ընթանում Օլիվեր Սայքսի և Արչիթեքթսի վոկալիստ Սեմ Քարթերի միջև։ Տեսանյութը նկարահանվել Է Գերմանիայի Կարլսրուե քաղաքում և ցույց է տվել, թե ինչպես է Սեմը Օլիվերին ֆիզիկական բռնության ենթարկում։ Տեսանյութը ներբեռնվել է ՅուԹյուբ կայքում, որտեղ գրավել է հազարավոր մարդկանց ուշադրությունը։ Այս գրառումը զայրացրել է Bring Me the Horizonի բազմաթիվ երկրպագուներին, նրանցից ոմանք վիրավորանքներ են հղել Քարթերի հասցեին։
«Մենք կապվեցինք տղաների հետ և կիսեցինք ավտոբուսը երկշաբաթյա շրջագայության ժամանակ։ Փաստն այն է, որ մարդիկ հավատում են, որ դա ճիշտ է, պարզապես ծիծաղելի! Մենք նկարահանեցինք ծեծկռտուքը մոտ երեք անգամ և նույնիսկ ծիծաղելի ձայներ»
Ավելի ուշ խնդիրը լուծվեց, և ամեն ինչ անհետացավ, թեև մինչ օրս ՅուԹյուբում Տեսանյութերը ուշադրություն են գրավում ։
Համերգի ժամանակ երաժիշտների վրա հարձակման միջադեպ է տեղի ունեցել
2011 թվականին Ամերիկայում, խմբի համերգներից մեկում տեղի է ունեցել մի դեպք, որը դուրս է սովորական համերգային շրջագայություններից։ Խմբի երաժիշտների վրա հարձակում է կատարվել ։
«Պարզապես ջնջել ցանկացած լուր ... ոչինչ տեղի չի ունեցել անցյալ գիշեր»
Մի խումբ երիտասարդներ ելույթի ժամանակ ընկել են դեռահասի ոտքից և սկսել ցատկել նրա վրա, ինչի հետևանքով աղջիկը ծնոտի կոտրվածք է ստացել (ելնելով Օլիվեր Սայքսի ասածներից)։ Օլիվերը չի դիմացել նման պահվածքին համերգի ժամանակ, դադարեցրել է ելույթը և խնդրել է այդ մարդկանց լքել դահլիճը իր սովորական ոճով։ Երիտասարդները պատասխանեցին ագրեսիայով, միջադեպը ֆիքսել է տեսախցիկը, որը նկարահանել է այդ ելույթը։ Մոտենալով խոսափողի դարակին՝ Օլիվեր Սայքսը կրկին պահանջել է մեղավորներին հեռանալ, կոպիտ ձևով, իսկ նրանց, ովքեր համաձայն չեն, խնդրել է բեմ բարձրանալ՝ «տղամարդավարի» գլուխ հանելու համար։ Այդ ժամանակ բեմ են բարձրացել շուրջ 10-15 անձինք, որոնք էլ հարձակվել են երաժիշտների վրա։ Բարեբախտաբար, մյուս երկրպագուները արագ հեռացրել են նրանց։
Օլիվեր Սայքսի ֆեյսբուքյան կեղծ օգտահաշվի հետ կապված միջադեպը
Վերջերս Ֆեյսբուքում Օլիվեր Սայքսի անունով կեղծ հաշիվ էր բացվել։ Այդ օգտահաշվի օգնությամբ Օլիվերի անունից բրիտանացին հրավիրել է հանդիպել խմբի երկրպագուներին, որից հետո սպանել է նրանց։ Այս պահին օգտատերը, որի անունը չի հրապարակվում, ցմահ ազատազրկման է դատապարտվել։ Նրա զոհերի թիվը շարունակում է անհայտ մնալ ։
Արտաքին հղումներ
Կատեգորիա:Երաժշտական խմբեր այբբենական կարգով Կատեգորիա:Անգլիական երաժշտական խմբեր Կատեգորիա:2004 հիմնադրված երաժշտական խմբեր Կատեգորիա:RCA Records-ի արտիստներ
Յուն Բոմի
Յուն Բո-մի (Yoon Bo-mi, ), առավել հայտնի է Բոմի անվամբ, հարավկորեացի երգչուհի, երգահան և դերասանուհի։ Հանդիսանում է հարավկորեական Apink գըրլ բենդի անդամ։
Վաղ կյանք և կրթություն
Ծնվել է 1993 թվականի օգոստոսի 13-ին Հարավային Կորեայի Գյոնգի նահանգի Սուվոն քաղաքում։ Ունի ավագ քույր և կրտսեր եղբայր ։ Հինգ տարեկան հասակից թեկվոնդո է սովորել և ունի երրորդ կարգի սև գոտի ։ Սովորել է Youngshin միջնակարգ դպրոցում, իսկ հետո Կորեայի արվեստի ավագ դպրոցում, որն ավարտել է 2012 թվականի փետրվարին։ Սովորելու ընթացքում որոշել է չընդունվել քոլեջ, որպեսզի կենտրոնանա երաժշտության վրա ։
2011. Apink
Յունը խմբի նախադեբյուտային Apink News ռեալիթի շոուի ժամանակ պաշտոնապես ներկայացվել է որպես խմբի անդամ ։ Յունը դեբյուտ է կատարել Apink խմբի հետ Mnet հեռուստաալիքի M! Countdown շոուում` ներկայացնելով «Mollayo» և «Wishlist» երգերը, որոնք ներառված են նրանց դեբյուտային` «Seven Springs of Apink» մինի ալբոմում ։
2012-ներկա. Դերասանական կարիերա և ժամանցային շոուներ
2012 թվականին Յունը և Apink խմբի անդամ Չորոնը էպիզոդիկ դեր են խաղացել «Պատասխան 1997» ֆիլմում ։
Յունը եղել է «Շաբաթական այդոլ» ժամանցային շոուի MC 2013 թվականի հուլիսի 17-ից մինչև 2015 թվականի հուլիսի 8-ը ։ 2014 թվականին նա միացել է «The Human Condition» ժամանցային շոուի կազմին և հայտնվել է MBC-ի «Real Men» հեռուստասերիալի հատուկ սերիայում 2015 թվականի սկզբին  ։